text: Orknoyskar vónir um ein undirsjóvartunnil eisini
text: #000001
text: Skotska stjórnin fingið áheitan um at fara til Føroyar fyri at kanna tunnilsverkætlanirnar her
text: #000002
text: Í Skotlandi og á skotsku oyggjunum er stórur áhugi fyri tunnilsverkætlanunum, sum í løtuni eru í gongd í Føroyum.
text: #000003
text: Áhugin fyri at fara í holt við líknandi verkætlanir við undirsjóvartunnlum er so stórur, at skotska stjórnin hevur fingið eina beinleiðis áheitan um at fara til Føroyar fyri at hyggja at umstøðunum.
text: #000004
text: Tað er tjóðartingslimurin, Angus MacNeil, undirhúslimur umboðandi Suðuroyggjar ella Hebridurnar, sum hevur sent skotska ráðharranum fyri samferðslu, Michael Matheson, áheitan um at skotska stjórnin fer til Føroyar fyri at hyggja eftir Eysturoyartunnlinum, sum nú er í gerð.
text: #000005
text: - Infrakervið í Føroyum er nakað, ið vit eiga at lata okkum fáa íblástur av og fylgja í skotsku oyggjunum. Um vit fingu eitt infrakervi á sama støði sum tað føroyska, vildi tað fingið ovurstórar búskaparligar og sosialar ávirkanir á allar partar av oyggjunum, og vit høvdu eisini sloppið undan trupulleikar við samferðsluni orsaka av veðri og kapasiteti, sigur Angus MacNeil í samrøðu við orknoyska blaðið The Orcadian.
text: #000006
text: Blaðið greiðir frá hvussu føroyingar hava loyst sína samferðslu við at bora tunnlar bæði á landi og undir sjónum, hvussu hesir verða fíggjaðir við lagaligum lánum og bummgjaldi, hvussu bæði boring og rakstur verða løgd í eitt vinnurekandi partafelag og um teir nógvu fyrimunirnar, sum Føroyar fáa við skjótari og tryggari sambandi millum oyggjarnar.
text: #000007
text: - Eysturoyartunnilin verður ein kollvelting fyri Føroyar, sum ikki kann mátast. Serliga hetta, at vit nú fáa bundið høvuðsstaðin saman við góðu havnarviðurskiftunum í Runavík. Fyri vinnulívið fær hetta ómetaligan týdning, sigur Jóhann Mortensen.
text: #000009
text: Streymharða sundið, Pentland Firth, skilir Orknoyggjar frá norðurstrond Skotlands. Ein tunnil millum Skotlands og Orknoyar hevði verið um 10 til 16 kilometrar langur. Og við tað, at tað ikki er so nógv meira enn undirsjóvartunnlarnir, sum í løtuni eru í gongd í Føroyum, eru vaksandi vónir í Orknoyggjum um, at henda verkætlanin kann gerast veruleiki innan alt ov langa tíð.
text: #000011
text: Allir býráðslimirnir í sama valbólk
text: #000018
text: Fyristing tel. 20 80 80 [email protected]
text: #000026